ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ኢትዮጵያ ትግራይ፡ ህዝቢ መቐለ ብደብዳብ ከቢድ ብረት ከይልከም ተሓቲቱ 22 ሕዳር 2020 ኣብ መቐለ ብታንክታትን ከቢድ ኣጽዋርን ዝተሰነየ ከቢድ ኵናት ክካየድ ከምዝኽእል ሰራዊት ኢትዮጵያ ኣንፊቱ። ኣተሓባባሪ ሚድያ ሰራዊት ኢትዮጵያ፡ ኣብ ግንባር ራያ ኮለኔል ደጀኔ ጸጋዬ፡ ሓይልታት መንግስቲ፡ ክሳብ ሕዚ ኣብ ዝተኻየደ ኲናት ኣብ ልዕሊ ሰብን ንብረትን ዝኾነ ጉድኣት ከምዘየውረዱ ሓቢሩ። ህዝቢ መቐለ፡ ነቶም ዝድለዩ ዘለው ሓለፍቲ ህወሓት ከርሕቖም እንተዘይኪኢሉ፡ ኣብታ ከተማ ካብ ዝካየድ ናይ ታንክታትን ከቢድ ብረትን ደብዳብ ነብሶም ከግልሉ ኣጠንቂቑ። ንመቐለ ንምብጻሕ እውን ኣስታት 70 ኪሎ ሜትር ከምዝተረፎም ተዛሪቡ። ኣብዪ ኣሕመድ፡ ኣብ ትግራይ: ኣብ ልዕሊ ሓይልታት ምክልኻል መጥቃዕቲ ከምዝተፈጸመ ገሊጹ ቅልውላው ትግራይ-ኢትዮጵያ፡ ብሓጺሩን ብሰፊሑን ክግለጽ እንከሎ ወሃቢ ቃል ሓይልታት ምክልኻል ትግራይ ግን ቅድሚ ክልተ መዓልቲ ኣብ ዝሃቦ መግለጺ፡ ኣብ ግንባራት ራያን ዛላምበሳን ኣብ ልዕሊ ሰራዊት ኢትዮጵያ ሓያል ኪሳራ ብምውራድ ንድሕሪት ከምዝመለሶ ሓቢሩ። ኣብቲ ክልል ናይ መራኸቢታት መስመር ስለዘየሎ፡ መግለጺ ክልቲኦም ወገናት ብዝኾነ ናጻ ሳልሳይ ኣካል ክረጋገጽ ኣይተኽኣለን። ኮለኔል ደጀኔ፡ ሰራዊት ፈደራል ክሳብ ሕጂ ኣብ ዘካየዶ ኩናት ኣብ ንብረት ሓረስቶት፡ ሓደጋን ባርዕን ከየጋጥም ጥንቁቕ ውግእ ከምዘካየዱ ተዛሪቡ። ኣብ መቐለ ዝካየድ ኩናት ግን ወሳኒ ብምዃኑ ከምቲ ዝቐደመ ዘይ ዘይክኸውን ይኽእል እዩ ኢሉ። እቲ ሰራዊት ኣብ ዝኣተወን ከተማታት ንጹሃን የበሳብስ ከምዘሎ ዝገልጹ መራሕቲ ህወሓት ግን፡ ክሳብ መወዳእታ ከምዝምክቱን ትግራይ መቓብር 'ወረርታ' ከምእትኸውን እዮም ዝዛረቡ። ሕቶ ዘተ ሕብረት ኣፍሪቃ ብዓርቢ ፕረዚደንት ደቡብ ኣፍሪቃን ኣቦ ወንበር ሕብረት ኣፍሪቃን ሲሪል ራማፎዛ ሰለስተ ፕረዚደንታት ሃገራት ኣፍሪቃ ዝነበሩ ነቲ ኣብ ኢትዮጵያ ዝካየድ ዘሎ ኵናት ደው ንኽብል ንኽዛተዩ ከምዝመዘዞም ሓቢሩ ነይሩ እዩ። መራሕቲ ኣፍሪቃ መንግስቲ ኢትዩጵያ ምስ ሓለፍቲ ክልል ትግራይ ክራኸብን ክዛተን ክምሕጸኑ ጸኒሖም'ዮም። ሓጋዚ ቀዳማይ ሚኒስተር ኣብይ ኣሕመድ ኣቶ ማሞ ምህረቱ፡ መንግስቲ ምስ መራሕቲ ክልል ትግራይ እቲ ኵናት ደው ንኽብል ከምዘይትዛተ ንቢቢሲ ሓቢሩ። ሕቡራት ሃገራት፡ እዚ ዝካየድ ዘሎ ኵናት ተወሳኺ ሰብኣዊ ቅልውላው ከስዕብ ከምዝኽልእ ኣጠንቁቑ ኣሎ። እንተኾነ ኢትዮጵያ እቲ ዝካየድ ዘሎ ውሽጣውን ሕጊ ንምኽባርን ዝካየድ ዘሎ ስርሒት ምኳኑ ብምሕባር ነቲ ጻውዒት ነጺጋቶ። ሰራዊት ፈደራል ኣብዚ ሰሙን ኣገደስቲ ዝብሃለ ከተማታት ትግራይ ብምቁጽጻር ናብታ ርእሰ ከተማ ክልል ትግራይ ዝኾነት ከተማ መቐለ ይግስግስ ከምዘሎ እዩ ዝሕብር። ትማሊ ከተማ ዓዲግራት ከምዝተቖጻጸረ ዝገለጸ ኾይኑ፡ ሎሚ ድማ ከተማ ዕዳጋ ሓሙስ ከምዝተቖጻጸረ ሓቢሩ ኣሎ። እደንተኾነ፡ እቲ ሓበሬታ ካብ መንግስቲ ክልል ትግራይ ኮነ ካብ ናጻ ሳልሳይ ኣካል ኣይተረጋገጸን። ኣመዓባብላ እቲ ኩናት መንግስታት ፈደራልን ክልል ትግራይን ብፍልልይ ስነ-ሓሳብ፡ ክረሓሓቑ ድሕሪ ምጽናሕ ንዝነበሮም ልፍንታዊ ኪዳን ኣፍሪሶም ብልጽግናን ህወሓትን ኮይኖም ተፈላልዮም። ብለበዳ ኮቪድ-19 ብዝተናውሐ ምርጫ እውን ተሰሓሒቦም። ባይቶ ፈደሬሸን ኢትዮጵያ፡ እቲ ኣብ ወርሒ ነሓሰ ክካየድ ዝነበሮ ሃገራዊ ምርጫ፡ ኮቪድ-19 ድሕሪ ምህድኡ ሓደ ዓመት ኣብ ዘሎ ግዜ ክፍጸም ወሲኑ። መንግስቲ ክልል ትግራይ ግን ነቲ ውሳነ ብምንጻግ ምርጫ ኣካይዱ። ዶ/ር ኣቢይ እቲ ምርጫ ዘይሕጋዊ እዩ ክብል ክነጽጎ እንከሎ፡ መንግስቲ ክልል ትግራይ ብወገኑ መንግስቲ ፈደራል ድሕሪ መስከረም 25 ስልጣኑ ስለዘብቀዐ ዘይሕጋዊ እዩ ዝብል መርገጺ ሒዙ። ብድሕር'ዚ ክልቲኦም መንግስታት ኣፍልጦ ተነፋፊጎም ንሓድሕዶም ክካሰሱ ጸኒሖም። ብ03 ሕዳር ከኣ ኣብ ትግራይ ዓስኪሩ ምስ ዝነበረ ናይ ሰሜን እዝ ጎንጺ ተኸሲቱ። ዶክተር ኣብይ ነቲ ኣብ ልዕሊ እዚ ሰሜን ዝተወስደ ስጉምቲ ብምኹናን፡ ሕጊ ንምኽባር ብዝብል ወታሃደራዊ ስጉምቲ ክውሰድ ኣዚዙ። ኣብ ትግራይ ዝጸንዕ ናይ ሽዱሽተ ወርሒ ህጹጽ ግዘ'ውን ኣዊጁ። ቤት ምኽሪ ፈደሬሽን ኢትዮጵያ እውን ንመንግስቲ ህወሓት ኣፍሪሱ ካልእ መንግስቲ ከምዝሸይም ሓቢሩ።፡፡ ተዛማዲ ትሕዝቶ “ኣብ ትግራይ ምስ ዘሎ ሓይሊ ዘሎ ጉዳይ፡ ብሕግን ብሕግን ጥራይ ክምለስ'ዩ” ኣብዪ ኣሕመድ19 ጥቅምቲ 2020 ቅልውላዉ ትግራይ፡ ቀዳማይ ሚኒስተር ኣብዪ ኣሕመድ ንዘተ ሰላም ቅሩብ ከምዘይኮነ ገሊጹ12 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
